LNK

LNK TV („Laisvas ir nepriklausomas kanalas“) – Lietuvos televizijos grupė, priklausanti „MG Baltic Media“ bendrovei. LNK daugiausia transliuojamos vietinės pramogos, dubliuoti filmai, gyvenimo būdo laidos ir naujienos.

 Istorija 
Televizija įkurta Lapėse pertvarkius „LitPoliinter TV“, kai šio pagrindiniu akcininku 1995 m. balandžio 1 d. tapo Lietuvos žemės ūkio bankas (kitais akcininkais buvo bendrovės „Vilniaus vingis“, „Griaustinio aidas“, Lietuvos darbininkų sąjunga). Programą visoje Lietuvoje imta transliuoti nuo 1995 m. gegužės 5 d.

Iš pradžių retransliavo kai kurias ORT programas (pvz., naujienų laidą „Vremia“). 1996 m. jas pakeitė originalios programosLNK televizijos „Žinios“ pasirodė eteryje prieš metus // TV antena, Nr. 9, 1997, p. 3., taip pat transliuotos ir CNN programoshttps://books.google.lt/books?id=5kXvAAAAMAAJ&q=litpoliinter+tv&dq=litpoliinter+tv&hl=en&sa=X&ved=0ahUKEwiziYDztKbaAhXLa1AKHTXODFkQ6AEIJzAB.

1996 m. įkurtas kanalo biuras Vilniuje. 1997 m. vasarą nemažai kurtų laidų (pvz. „Dviračio šou“) persikėlė į Baltijos televiziją. 1997 m. spalį 46 proc. įmonės akcijų iš „Vilniaus vingis“, bendrovės „Anoma“ ir nukentėjusiųjų nuo „LitPoliinter“ indėlininkų bendrijos įsigijo „British Pacific Media Management“R. Barauskas. EBSW pėdsakai atvedė tardytojus iki LNK televizijos // Lietuvos rytas, Nr. 50, 1998, p. 3. 1998 m. sausį Hubertas Grušnys ir „Clear Channel Communication International“ įsigijo 10 procentų LNK akcijų iš Aleksandro Ambrazevičiaus ir 46 proc. akcijų iš „British Pacific Media Management“. Tų pačių metų rugsėjį 44 proc. LNK akcijų, priklausiusių Lietuvos žemės ūkio bankui, ir 56 proc. akcijų, priklausiusių H. Grušniui, įsigijo „Bonnier“ grupė. Po šio įsigijimo į Baltijos televiziją perėjo nemažai LNK Žinių tarnybos darbuotojų. 2000 m. dalis buvusių darbuotojų ir laidų grįžo į LNK.

1999 m. televizijos Žinių tarnybos studija perkelta iš Lapių į Vilniaus Lukiškes, o 2002 m. pagrindinė studija perkelta į Vilniaus Šeškinės mikrorajonąhttp://www.xxiamzius.lt/archyvas/xxiamzius/20030404/provi_02.html .

2003 m. televiziją įsigijo koncernas „MG Baltic“.

Nuo 2012 m. kanalas yra retransliuojamas skaitmeniniu signalu. 2015 m. buvo panaikinta Žinių tarnyba. Nuo 2018 m. lapkričio 29 d. televizija yra transliuojama HD raiška kabeliniais tinklais.

 Programa 

Kanalu rodoma tiek vietinė lietuviška, tiek užsienio produkcija (laidos, serialai, filmai) su lietuvišku įgarsinimu. Užsienio produkcija įgarsinama LNK televizijos dubliavimo studijoje.

Programos trukmė kasdien – 19 valandų per dieną. Originali programa sudaro 35 %, o užsienio produkcija – 65 %.

 Sezonų šūkiai 

 1997–1998 m. sezonas – Būk laisvashttps://www.youtube.com/watch?v=enDMX38MiE8
 1998–1999 m. sezonas – Atsimerk, pažvelk į ją
 1999–2000 m. sezonas – Tik dargana ir televizorius – štai toks ruduo ir aš jam pritariu
 2000–2001 m. sezonas – Dar daugiau informacijos, dar daugiau pramogų
 2001–2002 m. sezonas – Sveiki sugrįžę namo
 2002–2003 m. sezonas – Čia mūsų namai
 2003–2004 m. sezonas – Čia LNK
 2004–2005 m. sezonas – Būk su manim
 2005–2006 m. sezonas – Žvaigždžių valanda
 2006–2007 m. sezonas – Pasaulis nuostabus
 2007–2008 m. sezonas – Arčiau tavęs
 2008–2009 m. sezonas – Sensacija!
 2009–2010 m. sezonas – Pramogų traukinys – visu greičiu!
 2010–2011 m. sezonas – Kur tu, ten LNK
 2011–2012 m. sezonas – Junkis ir tu
 2012–2013 m. sezonas – Aistringai
 2013–2014 m. sezonas – Aistra nugalėti
 2014–2015 m. sezonas – Kur tu, ten LNK
 2015–2016 m. sezonas – 20 kartų labiau
 2016–2017 m. sezonas – Tūkstančiai valandų su LNK
 2017–2018 m. sezonas – Yra ką žiūrėti
 2018–2019 m. sezonas – Kur tu, ten LNK
 2018 m. (specialus, šventinis) – Kur kalėdos, ten LNK
 2019–2020 m., 2020–2021 m. ir 2021–2022 m. sezonai – Norisi žiūrėti
 2021 m. (specialus, šventinis) – Norisi Kalėdų su šeima
 2022–2023 m., 2023–2024 m. ir 2024–2025 m. sezonai – Jie žiūri LNK

 Generaliniai direktoriai 
 Aivaras Prancūzevičius – 1995–1997 m.
 Audrius Giržadas – 1997–1998 m.
 Jonas Eriksonas – 1999–2001 m.
 Paulius Egidijus Kovas – 2001–2007 m.
 Zita Sarakienė – nuo 2007 m.

 Logotipų istorija 

 Buveinė 

 Taip pat skaitykite 
 LNK Infomedis

 Išnašos 

 Nuorodos 
 Oficiali LNK TV svetainė
 LNK GO svetainė